L'Ajuntament d'Alaquàs ret homenatge al matrimoni format per Sacramento Torrejón Ferrer i Miguel Ferrer Sanz amb motiu de la III Setmana de les Persones Majors
26/09/2008 13:57:00

# L'Ajuntament d'Alaquàs ret homenatge al matrimoni format per Sacramento Torrejón Ferrer i Miguel Ferrer Sanz amb motiu de la III Setmana de les Persones Majors

*   26/09/2008 13:57:00
*   [Imprimir](#)
*   Compartir
*    https://www.alaquas.org/documento.asp?id\_do=10671

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10671%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20ret%20homenatge%20al%20matrimoni%20format%20per%20Sacramento%20Torrej%C3%B3n%20Ferrer%20i%20Miguel%20Ferrer%20Sanz%20amb%20motiu%20de%20la%20III%20Setmana%20de%20les%20Persones%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10671/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10671/10671_Form_4.jpg)](https://www.alaquas.org/ficheros/documentos/2008/2/10671/10671_Form_10.jpg "<a href='https://www.alaquas.org/ficheros/documentos/2008/2/10671/10671_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs ret homenatge al matrimoni format per Sacramento Torrejón Ferrer i Miguel Ferrer Sanz amb motiu de la III Setmana de les Persones Majors</a>")

Amb aquest acte es vol reconèixer la trajectòria personal dels i les veïnes més majors de la ciutat

L'Ajuntament d'Alaquàs va realitzar ahir dijous el tradicional Homenatge a les Persones Majors d'Alaquàs en un acte oficial celebrat a la Sala la Xemeneia del Castell d'Alaquàs amb motiu de la III Setmana de les Persones Majors d'Alaquàs. Es tracta d'un acte que es celebra cada any amb el que es vol destacar i reconèixer la trajectòria de les persones més majors de la ciutat i oferir-los un dia especial en què se senten els protagonistes.

L'homenatge d'enguany ha estat per al matrimoni format per Sagrario Torrejón Ferrer i Miguel Ferrer Sanz, veïns d'Alaquàs amb una trajectòria destacada dins de la vida social i cultural d'Alaquàs. En l'acte, al que van acudir més d'un centenar de persones entre veïns, amics i familiars, es va projectar un vídeo amb imatges gràfiques sobre les experiències viscudes pel matrimoni homenatjat. La projecció va estar amenitzada per la música barroca del quartet de corda de la Unió Musical d'Alaquàs.

Miguel Ferrer Sanz va nàixer a Alaquàs el 24 de juny de 1914. Fill de Francisco _de Caretos_ i de Pasqualeta, va ser el cinquè de cinc germans. Residia amb la seua família a la plaça de la Constitució i treballava junt als seus germans de la fàbrica de xocolata propietari de son pare.

Per la seua part, Sacramento Torrejón va nàixer a Manzanera, (Terol). Era filla de practicant i de mestra. Va conèixer Miguel a València, quan la seua família va canviar de residència. Només tenien 19 anys quan va començar la seua relació.

Miguel i Sacramento es van casar l'any 1940 després de la Guerra Civil. La fàbrica de xocolata va ser venuda en l'època de crisi de la postguerra i Miguel va treballar a una fàbrica de bastidors i una altra de taulers d'escacs. Desprès de casar-se el matrimoni es va traslladar a Alaquàs, al carrer Palop Guillem, on resideixen actualment.

El 1960 van ser clavaris de la Mare de Déu de l'Olivar, de la qual va sorgir la Penya el Quadret, una agrupació d'amics. Van ser els fundadors també de l'associació festiva La Penya del 13, formada per gent nascuda aquest any. En jubilar-se, Miguel va fundar la primera associació de jubilats en l'antic edifici de les Oblates.

Actualment Miguel i Sacramento tenen una família de quatre fills, vuit néts i cinc besnéts. Sa casa és punt d'encontre i unió familiar. Amb 68 anys de matrimoni, Miguel i Sacramento ja preparen les seues noces de Platí.